جە ئەرەیاۋناکەو ئاژانسو هەواڵگریی عێراقینە ئامان: «جە چن ئۊپەراسیۊنێۋە جیاواز و وردەنە، بەپاو زانیاریۍ  فرە وردی، ئاژانسو هەواڵگریی و ۋنەکۊڵیای ناۋەنڎی جە وەزارەتو دلېینەی، تاۋاشا ٨ تیرۊریستۍ جە مەنتیقە جیا جیاکا پارێزگاو کەرکوک-ینە گېرا ، تۊمەڎبارەکۍ بەپاو ماڎەو (٤ و تیرۊر) ی داواکریېنۍ بە مەڵامەتو بیەی پەیۋەنڎیشا بە ڕێکوزیاو تیرۊریستی داعشی»ۊ. ئانەیچ بەپاو هەواڵو ئاژانسو هەواڵی عێراقی (واع).
حەرپاسە جە یاۋنەرەکەنە ئامان: «تیرۊریستەکۍ جە ۋنەکۊڵیا سەرەتاییەکانە دڎانشا نیان بە ھەرمانەکاشارە بە نامۍ دیوانو جوندی و مەفرەزەی ئەمنی، دماو بەشڎاریکەرڎەیشا جە خولېۋە تایبەتەنە دلۍ ڕیزەکا داعشینە، حەرپاسە یۊشا وارڎە و پاڵپشتیش یاۋنان بە چەتەکا داعش»ی.
یاونەریەکە تەئکیدش کەرڎۊ کە: «قسەکېشا جە ڕوانگە و داڎوەریۊ پېسە دڎان نیای پۊرەی ھورگیریان و ڕای یاسایی ۋەرانۋەرشانە گیریان وەر».
ھ.ش
